**Z A P I S N I K**

 **Sa sedme posebne sjednice Skupštine Glavnog grada - Podgorice, održane 29. maja 2025. godine, sa početkom u 10:50 časova**

Sjednicu je otvorila predsjednica Skupštine **dr Jelena Borovinić Bojović**, koja je pojasnila da je ovo prva posebna sjednica posvećena odborničkim pitanjima u ovom sazivu Skupštine i da su saglasno članu 53 stav 4 Poslovnika Skupštine, osim odborničkih pitanja i odgovora na odbornička pitanja, u Sazivu dnevnog reda tri tačke dnevnog reda - dva predloga akata, odnosno materijala iz nadležnosti Skupštine i tačka Izbor i imenovanja. Potom je podsjetila na odredbe člana 53 stav 6 Poslovnika Skupštine.

Na početku sjednice, Skupština je saglasno članu 47 stav 3 Poslovnika Skupštine, konstatovala prestanak mandata odborniku koji je podnio ostavku **Bajku Vučićeviću**, sa Izborne liste "EVROPA SAD - DEMOKRATE - JOŠ JAČE - PROF. DR SAŠA MUJOVIĆ".

Na osnovu Izvještaja Izborne komisije Glavnog grada o popuni odborničkog mjesta u Skupštini Glavnog grada, Skupština je potvrdila mandat odborniku **Branislavu Radičeviću**, sa Izborne liste "EVROPA SAD - DEMOKRATE - JOŠ JAČE - PROF. DR SAŠA MUJOVIĆ".

Nakon toga, predsjednica **Borovinić Bojović** je konstatovala da je prisutno 42 odbornika/ca, tako da postoji kvorum za rad i punovažno odlučivanje Skupštine.

 Nije bilo najava o odsustvu odbornika i odbornica.

Predsjednica je obavijestila da su na sjednicu pozvani gradonačelnik Glavnog grada, zamjenici gradonačelnika, glavni administrator, glavni gradski arhitekta, menadžer Glavnog grada, starješine organa uprave i rukovodioci javnih i drugih službi čiji je osnivač Skupština Glavnog grada.

Sjednicu su pratili predstavnici sredstava javnog informisanja.

 **\* \* \***

Predsjednica **Borovinić Bojović** je obavijestila dana Poziv za učešće nevladinih organizacija na ovoj sjednici, koji je saglasno članu 140 Poslovnika Skupštine, na web sajtu Skupštine objavila Služba Skupštine dana 16. maja 2025. godine, nije bilo prijava nevladinih organizacija.

 \* \* \*

Nakon toga, predsjednica **Borovinić Bojović** je podsjetila da je odredbama člana 33 stav 1 Poslovnika Skupštine propisano da predsjednik kluba odbornika u pisanoj formi obavještava predsjednika Skupštine o promjeni sastava kluba odbornika, a stavom 3 istog člana da se o obrazovanju novog kluba odbornika i o promjenama u postojećim, obavještavaju odbornici Skupštine na prvoj narednoj sjednici.

Shodno tome, obavijestila je o promjenama u sastavu klubova odbornika:

- U sastavu Kluba odbornika "Za budućnost Podgorice - DNP - SCG - PCG", došlo je do promjene - Stefan Vešović više nije odbornik ovog kluba, a novi član Kluba je odbornik Predrag Mitrović. (o čemu je predsjednica obaviještena dopisom predsjednika ovog kluba Vladimira Bulatovića, akt broj: 02-016/25-589 od 15. maja 2025. godine.)

- U sastavu Kluba odbornika "Pokret Evropa sad!", došlo je do promjena - odbornica Renata Gojković i odbornik Miloš Pižurica su podnijeli ostavke i umjesto njih novi članovi Kluba su odbornica Valentina Kažić i odbornik dr Aleksandar Ružić. (o čemu je predsjednica obaviještena dopisom predsjednice ovog kluba Anđele Mićović, akt broj: 02-016/25-590 od 15. maja 2025. godine.)

 \* \* \*

Predsjednica je informisala da je saglasno članu 34 Poslovnika Skupštine, u pripremi ove sjednice 14. maja 2025. godine, održala sastanak sa predsjednicima klubova odbornika, na kojem je dogovoren dnevni red, termin održavanja sedme posebne sjednice i način rada.

 \* \* \*

Predsjednica **Borovinić Bojović** jeobavijestila da će se odbornici i odbornice zbog kratkog roka između održavanja sjednica, o Zapisniku sa šeste sjednice Skupštine, koja je održana 15. i 16. maja 2025. godine, izjasniti na sljedećoj sjednici Skupštine.

 \* \* \*

Zatim se, saglasno članu 67 Poslovnika Skupštine, prešlo na utvrđivanje dnevnog reda.

Predsjednica **Borovinić Bojović** jeobavijestila da su shodno odredbi člana 53 stav 1 Poslovnika Skupštine, 25 odbornika i odbornica u Skupštini, aktom broj: 02-016/25-437 od 30. aprila 2025. godine, predsjednici Skupštine podnijeli Zahtjev za sazivanje posebne sjednice Skupštine Glavnog grada posvećenoj postavljanju i davanju odgovora na odbornička pitanja.

Gradonačelnik **prof. dr Saša Mujović** je aktom broj: 02-016/25-568 od 14. maja 2025. godine, za sjednicu Skupštine Glavnog grada, koja je planirana da se održi 29. maja 2025. godine, kao ovlašćeni predlagač, kandidovao sljedeće tačke dnevnog reda:

1. Predlog odluke o davanju na kratkoročno korišćenje službenih prostorija mjesnih zajednica bez naknade;

2. Predlog odluke o izmjeni Odluke o postavljanju odnosno građenju i uklanjanju pomoćnih objekata na teritoriji Glavnog grada Podgorice;

3. Izbor i imenovanja.

Potom je podsjetila na pojedine odredbe člana 53 Poslovnika Skupštine.

Shodno Zahtjevu 25 odbornika i odbornica za sazivanje posebne sjednice Skupštine i kandidovanim tačkama koje je dostavio gradonačelnik **prof. dr Saša Mujović**, sjednica je sazvana na osnovu članova 53 i 59 Poslovnika Skupštine Glavnog grada.

Predlog dnevnog reda je dostavljen u Sazivu sjednice 14. maja 2025. godine, a materijali za tačke 1. i 2. su dostavljeni u dopuni 20. maja 2025. godine. Materijal za tačku 3. Izbor i imenovanja je dostavljen 28. i 29. maja 2025. godine.

Predsjednica **Borovinić Bojović** je u vezi predloženog dnevnog reda, saopštila da su u dopuni materijala dostavljeni:

- predlozi koje je utvrdio Odbor za izbor i imenovanja, sa osme i sa devete sjednice, koje su održane po hitnom postupku 28. i 29. maja 2025. godine i

- izvještaji nadležnih radnih tijela Odbora za planiranje i uređenje prostora, komunalno-stambenu djelatnost, saobraćaj i zaštitu životne sredine, Odbora za Statut i propise i Odbora za izbor i imenovanja.

 Potom je podsjetila da je shodno članu 53 stav 3 Poslovnika Skupštine, na sajtu Skupštine 7. maja 2025. godine objavljeno Obavještenje o terminu dostavljanja odborničkih pitanja za sedmu posebnu sjednicu Skupštine - da se odbornička pitanja za ovu sjednicu mogu dostavljati predsjednici Skupštine u pisanoj formi, preko pisarnice Glavnog grada (ulica Njegoševa broj 20 Podgorica) ili elektronskim putem (na e-mail adresu: sluzba.skupstine@podgorica.me), najkasnije do srijede, 14. maja 2025. godine do 14 časova.

 Informisala je da su odgovori na odbornička pitanja dostavljeni elektronskim putem odbornicima i odbornicama koji su postavili pitanja 28. maja 2025. godine, a dostavljeni su i pisani odgovori.

Pošto predloga za izmjenu dnevnog reda nije bilo, prešlo se na glasanje o Predlogu dnevnog reda iz Saziva.

Skupština je, sa 44 glasa "za", bez glasova "protiv" i "uzdržanih", utvrdila sljedeći -

 **D n e v n i r e d:**

**Odbornička pitanja i odgovori na odbornička pitanja**.

1. Predlog odluke o davanju na kratkoročno korišćenje službenih prostorija mjesnih zajednica bez naknade;
2. Predlog odluke o izmjeni Odluke o postavljanju odnosno građenju i uklanjanju pomoćnih objekata na teritoriji Glavnog grada Podgorice;
3. Izbor i imenovanja.

 **\* \* \***

Zatim se prešlo na rad po utvrđenom redosljedu.

 **\* \* \***

Predsjednica **Borovinić Bojović** je podsjetila na odredbe čl. 52, 53 i 54 Poslovnika Skupštine, koje se odnose na postavljanje odborničkih pitanja.

Potom je obavijestila da su 29 odbornika i odbornica dostavili ukupno 51 odborničko pitanje, od kojih su 4 pitanja gradonačelniku postavili predsjednici/a klubova odbornika, a 47 pitanja odbornici i odbornice su postavili predsjednici Skupštine, zamjenici gradonačelnika, starješinama organa uprave i rukovodiocima javnih službi Glavnog grada.

Dala je dodatna pojašnjenja odredbi članova 55 i 57 Poslovnika Skupštine, koje se odnose na odgovore na odbornička pitanja, komentar odgovora i dopunsko pitanje.

 \* \* \*

Predsjednica je istakla da je radi lakšeg rada na današnjoj sjednici, svim odbornicima i odbornicama, kao i ostalima koji će dati odgovore na postavljena pitanja, dostavljen Tabelarni pregled dostavljenih odborničkih pitanja sa rednim brojevima pitanja. Zamolila je sve prisutne da poštuju propisane odredbe Poslovnika Skupštine.

Potom je informisala da će zbog interesovanja medija, nakon odžavanja ove sjednice odbornička pitanja i odgovori na odbornička pitanja biti postavljeni na sajtu Skupštine Glavnog grada, a izmjenom Poslovnika Skupštine će biti predviđeno da odbornička pitanja i odgovori mogu biti postavljeni na sajtu prije nego ih odbornici i odbornice postave na plenumu.

 \* \* \*

Nakon ovih pojašnjenja, prešlo se na **Odbornička pitanja i odgovore na odbornička pitanja**.

\* \* \*

Prvo se prešlo na postavljanje pitanja gradonačelniku Glavnog grada **prof. dr Saši Mujoviću**.

1. **Anđela Mićović**, predsjednica Kluba odbornika "Pokret Evropa sad!" je postavila sljedeće pitanje **gradonačelniku**:

*"U svojim prethodnim izlaganjima, više puta ste isticali saobraćajni kolaps kao jedan od gorućih problema u našem gradu, naglašavajući da će rješavanje ovog pitanja biti prioritet nakon Vašeg dolaska na funkciju. S obzirom na važnost ovog pitanja za svakodnevni život građana, koji su konkretni koraci do sada preduzeti u cilju rješavanja problema saobraćajnog kolapsa i da li postoji precizno definisan plan ili strategija sa vremenskim okvirima i prioritetima za rješavanje ovog problema?"*

Odgovor na postavljeno pitanje dao je gradonačelnik **prof.** **dr Saša Mujović**.

1. **Mitar Paunović**, predsjednik Kluba odbornika "Demokratske Crne Gore" je postavio sljedeće pitanje **gradonačelniku**:

*"Koliko je osoba, u sistemu Glavnog grada, angažovano po ugovoru o djelu i ugovoru o radu, u periodu od lokalnih izbora 2022. godine do 13. aprila 2023. godine, kada je nova lokalna uprava preuzela vlast, te da li ste ušli u postupak preispitivanja dodjele stanova u vlasništvu Glavnog grada, što je u vrijeme prethodne vlasti često rađeno bez jasnih kriterijuma, nezakonito i netransparentno, te do kojih zaključaka ste došli?"*

U proceduralnom reagovanju odbornik **Andrija Klikovac** je istakao da je predsjednica dužna da opomene odbornika Paunovića, kada iznosi ovakve neistine i navode.

Odgovor na postavljeno pitanje dao je gradonačelnik **prof.** **dr Saša Mujović**.

 Odbornik **Paunović** je komentarisao odgovor.

1. **Miloš Mašković**, predsjednik Kluba odbornika "Evropski savez" je postavio sljedeće pitanje **gradonačelniku**:

*"Četiri gradska preduzeća - "Čistoća", "Vodovod", "Sportski objekti" i "Zelenilo", već drugu godinu zaredom posluju sa gubitkom, a broj zaposlenih i izdvajanja iz budžeta su u porastu. U programima rada za 2025. godinu ne postoje konkretne sanacione mjere, niti planovi za izlazak iz minusa. Da li smatrate prihvatljivim da gradska preduzeća funkcionišu bez ikakve odgovornosti uprkos rastućim gubicima i sve većim davanjima iz budžeta, i kada će konačno biti preduzeti koraci ka stabilizaciji njihovog poslovanja?"*

Odgovor na postavljeno pitanje dao je gradonačelnik **prof.** **dr Saša Mujović**.

 Odbornik **Mašković** je komentarisao odgovor.

 Gradonačelnik **prof.** **dr Saša Mujović** je odgovorio na komentar odbornika **Maškovića**.

1. **Andrija Klikovac**, predsjednik Kluba odbornika Demokratske partije socijalista je postavio sljedeće pitanje **gradonačelniku**:

*"Kada će početi gradnja glavnog objekta postrojenja za prečišćavanje otpadnih voda i na kojoj lokaciji? Ukoliko ne dođe do izgradnje postrojenja na predviđenoj lokaciji, do koje je u prethodnim fazama postavljene potrebne cijevi, koliko će iznositi troškovi odnosno šteta za budžet Podgorice i u prilogu očekujemo da nam dostavite članove Ugovora potpisanog sa izvođačem radova Kuzu group i Alkatraš (datum potpisivanja Ugovora 10.06.2022. godine) u kojem se definišu potencijalni penali u slučaju raskida Ugovora o izgradnji?"*

Odgovor na postavljeno pitanje dao je gradonačelnik **prof.** **dr Saša Mujović**.

 Odbornik **Klikovac** je komentarisao odgovor i postavio ***dopunsko pitanje****:*

*"Vezano za taj dio Podgorice i razvoj grada, možda nije vezano za sistem za prečišćavanje otpadnih voda, interesuje me kakav vam je plan u vezi samih biznis zona, šta se po tom pitanju dešava?"*

 U proceduralnom reagovanju odbornik **Mitar Paunović** je dao dodatni komentar i ispravku navoda na komentar odbornika **Klikovca**.

 Predsjednica **Borovinić Bojović** je upozorila odbornika **Paunovića** da ne zloupotrebljava proceduru.

 Odbornik **Klikovac** je odgovorio na proceduralno reagovanje odbornika **Paunovića**.

 Odgovor na dopunsko pitanje i dodatna pojašnjenja dao je gradonačelnik **prof. dr Saša Mujović**.

 Nakon toga, u proceduralnom reagovanju odbornica **Maša Šturanović** se pozvala na član 79 Poslovnika i apelovala na predsjednicu da opomene odbornike vladajuće većine kada govore uvredljive komentare prema odbornicima DPS-a.

 Predsjednica **Borovinić Bojović** je pojasnila da je zakasnila procedura odbornice **Šturanović** i da je već opomenula odbornika **Paunovića**.

\* \* \*

Zatim se prešlo na postavljanje odborničkih pitanja predsjednici Skupštine, zamjenici gradonačelnika, starješinama organa uprave i rukovodiocima javnih službi.

 \* \* \*

Predsjednica **Borovinić Bojović** je saopštila da su odbornici i odbornice iz Kluba odbornika "Demokratske Crne Gore" (5 odbornika i odbornica): **Mitar Paunović**, **Jovana Mijović**, **Mitar Vuković**, **Ljiljana Maraš** i **Pavle Ljumović**, postavili ukupno 5 pitanja. *(od rednog broja 5. do rednog broja 9.)*

Po navedenom redosljedu odbornici i odbornice su postavljali odbornička pitanja.

Potom se prešlo na pitanje odbornika Mitra Paunovića.

**5.** Odbornik **Mitar Paunović** je postavio pitanje:

*"Da li je Uprava lokalnih javnih prihoda Glavnog grada Podgorica do sada donosila rješenje o razrezu poreza na nepokretnosti za izgrađeni objekat koji se nalazi u ulici Vukice Mitrović, na katastarskoj parceli br. 2594/18 i UP br. 30 u Podgorici, čiji je formalni investitor bio Vladan M. Ivanović (u javnosti popularno nazvan kao "Ničija kuća") i ako jeste, ko je poreski obveznik, na koju površinu objekta je izvršen razrez poreza na nepokretnost, koliko iznosi utvrđeni godišnji razrez poreza na nepokretnost pojedinačno po godinama od početka njegovog utvrđivanja do sada, kao i da li vlasnik ove nepokretnosti izmiruje poresku obavezu po ovom osnovu?*

*Ako porez na nepokretnost za konkretni objekat nije utvrđen, molim za informaciju iz kojih razloga i na osnovu kojeg propisa to do sada nije učinjeno, kao i da li su kontaktirani drugi nadležni organi na državnom i lokalnom nivou u cilju stvaranja pretpostavki za razrez i naplatu poreza za predmetni objekat."*

Odgovor na postavljeno pitanje dao je **dr Aleksandar Rašović**, direktor Uprave lokalnih javnih prihoda.

Odbornik **Paunović** je komentarisao odgovor.

**6.** Odbornica **Jovana Mijović** je postavila pitanje:

*"Koliko je Glavni grad, na ime izgubljenih sudskih postupaka, isplatio novčanih sredstava zaposlenima? Kolika je šteta po budžet Glavnog grada nastupila po osnovu navedenih sudskih sporova u periodu od 2015. do 2022. godine?"*

Odgovor na postavljeno pitanje dao je **Balša Špadijer**, v.d. sekretara Sekretarijata za finansijske poslove i analizu budžeta.

**7.** Odbornik **Mitar Vuković** je postavio pitanje:

*"Da li je Prijestonica Cetinje - Sekretarijat za investicije i održivi razvoj do danas izvršilo uplatu za izvedene radove na putnom pravcu Bajramovica - Bandići - Komani u iznosu od 249.969,80 eura?"*

Odgovor na postavljeno pitanje dao je **Radoš Zečević**, izvršni direktor "Putevi" d.o.o. Podgorica.

Odbornik **Vuković** je komentarisao odgovor i postavio ***dopunsko pitanje***:

*"Na samom startu želim da kažem da je ova faktura bila sakrivena pune dvije godine u ladicama preduzeće "Putevi" i sve do dolaska novog menadžmenta na čelu sa Mujovićem i direktorom Zečevićem, ona je ugledala svetlost dana i sada ja postavljam sebi pitanje, postavljam i građanima, da li je ovo namjerno sakriveno, iz kojih razloga? Prethodni gradonačelnik, odnosno menadžment i direktor tadašnjih Puteva, a kako smo iz odgovora čuli da je Specijalno tužilaštvo, odnosno SPO preuzeo dokumentaciju, to dovoljno govori činjenica da je ovaj posao koji je sklopio gospodin Vuković sa gradonačelnikom Cetinja, da je bio protivzakonit ja u to neću ulaziti. Mene interesuje samo jedna stvar, Vama se obraćam gospodine gradonačelniče, ako imamo činjenicu da na današnji dan Glavni grad treba da isplati 180 miliona eura na osnovu pogrešnih odluka ovoga grada, odnosno gradonačelnika i ovog parlamenta sa jedne strane i na osnovu pogrešnih odluka koje je gradonačelnik sa preduzećem "Putevi" asfaltirao i modernizovao putni pravac od Komana prema Bajramovici, a nije naplaćeno do današnjih dana, šta to znači, šta to znači gospodine gradonačelniče, da li to treba sve da da im oprostimo i da ti ljudi ne snose odgovornost?"*

 Odgovor na dopunsko pitanje dao je **Radoš Zečević**, izvršni direktor "Putevi" d.o.o. Podgorica.

**8.** Odbornica **Ljiljana Maraš** je postavila pitanje:

*"Da li Sekretarijat za saobraćaj u saradnji sa d.o.o. "Putevi", kroz srednjoročni plan može pokrenuti projekat posebno izgrađeni dio ulice za autobusko stajalište s obzirom da vozila javnog prevoza koriste istu saobraćajnu traku sa privatnim automobilima zbog čega dolazi do blokade ostalog saobraćaja?"*

 Odgovore su u dijelu svojih nadležnosti dali **Ninoslav Kaluđerović**, sekretar Sekretarijata za saobraćaj i **Bajko Vučićević**, v.d. izvršnog direktora Agencije za izgradnju i razvoj Podgorice d.o.o.

**9.** Odbornik **Pavle Ljumović** je postavio pitanje:

*"Radovi na vodovodnoj infrastrukturi u gradskim i prigradskim naseljima za vrijeme bivše vlasti najavljivani su, počinjali i završavali se u kratkom roku, često zaobilazeći brojne zakonske procedure i nerijetko gradeći monopole od pojedinih angažovanih privatnih firmi na ovim projektima. Sada imamo situaciju da nekoliko mjeseci čekamo na početak izvođenja radova u pojedinim djelovima grada. Zašto je to tako i kojih se sve obaveza pridržavaju preduzeće Vodovod i Glavni grad, za razliku od prethodnog perioda?"*

Odgovor na postavljeno pitanje dao je **Aleksandar Nišavić**, izvršni direktor "Vodovod i kanalizacija" d.o.o. Podgorica.

 \* \* \*

Odbornici iz Kluba odbornika "Evropski savez" (3 odbornika): **Miloš Mašković**, **Budimir Mugoša** i **Miloš Đuričković** su postavili ukupno 5 pitanja. *(od rednog broja 10. do rednog broja 14.)*

Potom se prešlo na pitanja odbornika Miloša Maškovića.

**10.**Odbornik **Miloš Mašković** je postavio pitanje:

*"Koliko je stubića postavljeno tokom 2024. godine i da li Sekretarijat smatra da njihovo masovno postavljanje predstavlja priznanje da gradske inspekcije nijesu u stanju da se izbore sa problemom nepropisnog parkiranja na zakonom predviđen način?"*

Odgovor na postavljeno pitanje dao je **Ninoslav Kaluđerović**, sekretar Sekretarijata za saobraćaj.

Odbornik **Mašković** je komentarisao odgovor.

Odgovor na komentar dao je **Ninoslav Kaluđerović**, sekretar Sekretarijata za saobraćaj.

**11.**Odbornik **Miloš Mašković** je postavio pitanje:

*"S obzirom na to da preduzeće "Vodovod i kanalizacija" DOO naplaćuje usluge demontaže i ponovne montaže vodomjera korisnicima koji imaju dug, interesuje me koliko je prihoda po tom osnovu ostvareno tokom 2024. godine i na koji način ovu praksu pravno opravdavate, imajući u vidu da zakon jasno definiše procedure naplate, ali ne i uskraćivanja pristupa vodi?"*

Odgovor na postavljeno pitanje dao je **Aleksandar Nišavić**, izvršni direktor "Vodovod i kanalizacija" d.o.o. Podgorica.

Odbornik **Mašković** je komentarisao odgovor.

Odgovor na komentar dao je **Aleksandar Nišavić**, izvršni direktor "Vodovod i kanalizacija" d.o.o. Podgorica.

*\* \* \**

 Prije prelaska na postavljanje pitanja odbornika Budimira Mugoše, predsjednica **Borovinić Bojović** je informisala da će se uz saglasnost odbornika Mugoše, na molbu odbornica Demokratske partije socijalista Ksenije Aranitović i mr Mirjane Radulović, zbog njihovih neodložnih obaveza, preći na postavljanje pitanja pod rednim br. 21, 22, 29. i 30.

\*\*\*

 Potom se prešlo na pitanja odbornice Ksenije Aranitović.

 **21.** Odbornica **Ksenija Aranitović** je postavila pitanje:

*"Koliko je urađeno novih parkovskih površina u Podgorici i koliko je otvoreno novih dječijih igrališta u periodu od 1.1.2024. do 1.5.2025. godine?"*

Dodatno pojašnjenje u vezi odgovora na postavljeno pitanje dao je **Petar Krivokapić**, izvršni direktor "Zelenilo" d.o.o. Podgorica, koji nije čitao odgovor.

Odbornica **Aranitović** je komentarisala odgovor i postavila ***dopunsko pitanje***:

*"Ja bih iskoristila to kao i dopunsko pitanje, da vidim da li je rađeno šta po tom pitanju, jer znate da je 5400 građana poslalo predloge na tadašnju otvorenu mail adresu, zatim park Moskovska ulica 8.700 metara, prva urbana bašta u Podgorici, park Blok V, 5.000 metara kvadratnih, park bulevar Zmaj Jovina, igralište Donja Gorica, igralište Pobrežje, zatim, ovo govorim sve za 2022. I nijesu svi projekti, sportsko-rekreativna zona Murtovina, igralište u Ulici Radosava Burića, park za pse, park u Ulici Ludviga Kube, sportsko-rekreativna zona u Ulici Miladina Popovića. Dakle, ovo ne obuhvata obnovu i rekonstrukciju, već govorim samo isključivo o novim izgrađenim parkovima ili ako ćete da vam sumarno kažem, u jednoj godini bilo je sedam parkova, šest igrališta i šest sportsko-rekreativnih zona. Ono što mene zanima jeste da li ste upoznati sa tim, dakle da postoji katastar zelenih površina, da je on izrađen i da obuhvata 11.000 stabala i druga faza 809 hektara, pošto vidim da u poslednje vrijeme u javnosti istupate sa tim, posebno nakon ovog incidenta što se desilo u Beogradskoj ulici, da ćete mapirati svako drvo. Nema potrebe da ga mapirate, to je već projekat koji imate. I zanima me šta je sa aplikacijom Moje drvo, kao i šta je sa projektom Mikro 020, da li se radilo išta po tom pitanju?"*

 Odgovor na dopunsko pitanje dao je **Petar Krivokapić**, izvršni direktor "Zelenilo" d.o.o. Podgorica.

 **22.** Odbornica **Ksenija Aranitović** je postavila drugo pitanje:

*"Koliko je inženjera napustilo preduzeće "Vodovod i kanalizacija" DOO u 2024. i 2025. godini, zaključno sa 13.5.2025. godine? Koji su razlozi za odliv stručnog kadra u tako kratkom periodu, šta je menadžment preduzeća preduzeo da to spriječi i kakva je trenutna situacija sa inženjerskim kadrom?"*

Odgovor na postavljeno pitanje dao je **Aleksandar Nišavić**, izvršni direktor "Vodovod i kanalizacija" d.o.o. Podgorica.

Odbornica **Aranitović** je komentarisala odgovor.

Dodatno pojašnjenje dao je **Aleksandar Nišavić**, izvršni direktor "Vodovod i kanalizacija" d.o.o. Podgorica.

\*\*\*

Potom se prešlo na pitanja odbornice mr Mirjane Radulović.

 **29.** Odbornica **mr Mirjana Radulović** je postavila pitanje:

*"Koji je broj zaposlenih u Glavnom gradu i broj Ugovora o djelu na datum 30.04.2025. godine, kao i broj Ugovora o djelu i broj zaposlenih na datume 31.12.2023. i 31.12.2024. godine?"*

Odgovor na postavljeno pitanje dao je **Balša Špadijer**, v.d. sekretara Sekretarijata za finansijske poslove i analizu budžeta.

Odbornica **Radulović** je komentarisala odgovor.

 **30.** Odbornica **mr Mirjana Radulović** je postavila drugo pitanje:

*"Ko je radio idejno rješenje za muzej na Duklji koji je predstavila predsjednica Skupštine Glavnoga grada, doktorica Jelena Borovinić-Bojović? Koliko je projekat koštao? Kome su uplaćena sredstva?"*

Predsjednica Skupštine **dr Jelena Borovinić Bojović** je dala dodatno obrazloženje odgovora na postavljeno pitanje.

Odgovor koji je dostavljen nije saopštavala **Snežana Tomanović**, sekretarka Sekretarijata za kulturu.

Odbornica **Radulović** je komentarisala odgovor i postavila ***dopunsko pitanje***:

*"Nadam se da će ta ideja ugledati svjetlost dana, da će ona, kao što ste kazali imati svoje javne rasprave, da će ona imati i te svoje valjane projekte, odnosno ugovore, jer kako sam tamo pročitala, do 2028. godine vaš cilj je da ovo bude valorizovano, odnosno da bude zapravo završeno, je li tako?"*

 Odgovor na dopunsko pitanje dala je **dr Jelena Borovinić Bojović**, predsjednica Skupštine.

\*\*\*

Potom se prešlo na postavljanje pitanja odbornika Budimira Mugoše.

**12.**Odbornik **Budimir Mugoša** je postavio pitanje:

*"Skupština Glavnog grada je usvojila Budžet za 2025. godinu u kome su za oblast poljoprivrede izdvojena sredstva u iznosu od 805 000,00 eura. Jedna od mjera je i subvencije po kg proizvedenog sirovog mlijeka. Ovom mjerom je predviđena isplata u iznosu od 12 euro centi po kg mlijeka u prvoj klasi, a 14 centi za ekstra klasu. Glavni grad je sa zakašnjenjem od nekoliko mjeseci isplatio poljoprivrednicima po 8 centi. Zašto je isplaćeno 8 centi ako je budžetom predviđeno 12 i 14 centi i zašto se kasnilo nekoliko mjeseci? Da li je ovo način stimulisanja poljoprivrede, ostanka ljudi na selu, povećanje proizvodnje i povjerenja poljoprivrednika u institucije, u ovom slučaju Glavnog grada?"*

Umjesto **Zorice Pavićević**, v.d. rukovoditeljke Službe za podršku poljoprivredi i ruralnom razvoju, kraći odgovor na postavljeno pitanje dao je **Boris Spalević**, zamjenik gradonačelnika.

Odbornik **Mugoša** je komentarisao odgovor.

Odgovor na komentar i dodatno pojašnjenje dao je **Boris Spalević**, zamjenik gradonačelnika.

**13.**Odbornik **Budimir Mugoša** je postavio drugo pitanje:

*"Koliko je poljoprivrednih proizvoda otkupilo preduzeće u većinskom vlasništvu Glavnog grada A.D. "Plodovi"? Zašto se Skupštini ne dostavlja izvještaj o radu? U kakvom je stanju imovina ovog A.D. u Matagužima? Da li A.D. "Plodovi" plaća zakup Glavnom gradu za prostor koji koristi i na osnovu koje odluke? Kakvi su poslovni rezultati ovog preduzeća i kakvi su planovi za njegovu sanaciju i u kojoj je fazi sadnja zasada badema i oraha na imanju u Matagužima?"*

Umjesto **mr Šuća Orahovca**, sekretara Sekretarijata za preduzetništvo i investicije, odgovor na postavljeno pitanje dali su **Martin Đukić**, iz Sekretarijata za preduzetništvo i investicije i **Nikola Radulović**, izvršni direktor A.D. "Plodovi".

Odbornik **Mugoša** je komentarisao odgovor.

Odgovore na komentar i dodatna pojašnjenja dali su **Martin Đukić**, iz Sekretarijata za preduzetništvo i investicije i **Nikola Radulović**, izvršni direktor A.D. "Plodovi".

**14.**Odbornik **Miloš Đuričković** je postavio pitanje:

*"Obzirom da su prva useljenja na Veljem brdu najavljena već za kraj 2026. godine, koje je konkretne aktivnosti Glavni grad Podgorica preduzeo u susret najavljenoj skoroj realizaciji projekta Velje brdo imajući u vidu obim investicije, planiranih 20.000 stambenih jedinica i očekivano naseljavanje više od 40.000 građana, posebno u kontekstu pripreme saobraćajne, komunalne i društvene infrastrukture?"*

Umjesto **Gavrila Vukovića**, v.d. sekretara Sekretarijata za planiranje prostora i održivi razvoj, odgovor na postavljeno pitanje dao je **Dejan Mugoša**, iz Sekretarijata za planiranje prostora i održivi razvoj, a dopunu odgovora je dao gradonačelnik **prof. dr Saša Mujović**.

Odbornik **Đuričković** je komentarisao odgovor.

 Dodatno pojašnjenje dao je gradonačelnik **prof. dr Saša Mujović**.

 \* \* \*

Odbornici i odbornice iz Kluba odbornika "Demokratske partije socijalista - I riječju i djelom - dr Nermin Abdić" (16 odbornika i odbornica): **Andrija Klikovac**, **mr sci dr Maja Miročević Rotolo**, **doc. dr Stefan Ćulafić**, **Ksenija Aranitović**, **Vladan Arsović**, **Žaklina Oštir**, **Filip Terzić**, **mr Mirjana Radulović**, **Danilo Mugoša**, **Maša Šturanović**, **Ana Krivokapić**, **Šukrija Serhatlić**, **Nela Savković Vukčević**, **Mensur Šaljaj**, **Stefan Šaponjić** i **Adi Jakupović** su postavili ukupno 32 pitanja, s tim da je svaki odbornik i odbornica postavio po dva odbornička pitanja. *(od rednog broja 15. do rednog broja 46.)*

Pitanja odbornica Ksenije Aranitović i mr Mirjane Radulović su već postavljena. (21, 22, 29. i 30.)

Potom se prešlo na pitanja odbornika Andrije Klikovca.

**15.**Odbornik **Andrija Klikovac** je postavio pitanje:

*"S obzirom da "Putevi" d.o.o. iznajmljuju jedan broj vozila od privatnih pravnih i fizičkih lica, interesuje me koji je broj vozila u pitanju, koja je marka vozila, pređena kilometraža po vozilu, godina proizvodnje iznajmljenih vozila, imena zakupodavaca vozila (PIB ukoliko je u pitanju pravno lice) i iznos mjesečne - godišnje visine zakupa vozila?"*

Potom je pročitao dostavljeni odgovor i dao komentar.

Odgovor na postavljeno pitanje i dodatni komentar dao je **Radoš Zečević**, izvršni direktor "Putevi" d.o.o. Podgorica.

Odbornik **Klikovac** je komentarisao odgovor i postavio ***dopunsko pitanje***:

*"Da li su BMC autobusi dobri autobusi, s obzirom da ih je opština Nikšić nabavila od istog proizvođača, od istog dobavljača i da li ćete povući riječi one koje su vaši zaposleni i Vi govorili da su to tajkuni, da ti autobusi ništa ne valjaju, da treba druge nabavljati, jer opet kažem, sada ste nabavili mercedes kombi vozilo, je l' tako, a donedavno ste za te ljude govorili da su tajkuni?"*

 Odgovor na dopunsko pitanje i dodatna pojašnjenja dao je **Radoš Zečević**, izvršni direktor "Putevi" d.o.o. Podgorica.

**16.**Odbornik **Andrija Klikovac** je postavio drugo pitanje:

*"S obzirom da je u prethodnoj godini instalirana oprema za obračun i naplatu parkinga (softver - parking sistem, nove naplatne rampe, kao i parking automati) na primjer na parkingu kod Sportskog centra "Morača", interesuje me koliko je iznosila plaćena cijena instalirane opreme za navedeno parkiralište, ko je dobavljač opreme, naziv softvera i naziv firme koja održava softver i instaliranu opemu? Takođe, interesuje me koliko je iznosila nabavka ranije opreme na navedenom parkiralištu koju je tad ranije instalirala firma "Leotar commerce" d.o.o. iz Bara?"*

Odgovor na postavljeno pitanje i dopunu odgovora dao je **mr Nikola Lazović**, v.d. izvršnog direktora "Parking servis Podgorica" d.o.o. Podgorica.

Odbornik **Klikovac** je komentarisao odgovor.

 Odgovor na komentar i dodatno pojašnjenje dao je **mr Nikola Lazović**, v.d. izvršnog direktora "Parking servis Podgorica" d.o.o. Podgorica.

\*\*\*

Kako odbornica mr sci. dr Maja Miročević, koja je dostavila dva pitanja (17. i 18.) nije prisustvovala sjednici, prešlo se na pitanja odbornika doc. dr Stefana Ćulafića.

\*\*\*

**19.**Odbornik **doc. dr Stefan Ćulafić** je postavio pitanje:

*"Koliko novih vatrogasno spasilačkih vozila je nabavljeno u Službi zaštite i spašavanja od 01.11.2023. godine do 01.05.2025. godine i koliko vozila za gašenje šumskih požara na otvorenom, a koliko za ostale intervencije spašavanja je nabavljeno u istom periodu?"*

Odgovor na postavljeno pitanje dao je **Haris Sijarić**, iz Službe zaštite i spašavanja.

Odbornik **Ćulafić** je komentarisao odgovor.

**20.**Odbornik **doc. dr Stefan Ćulafić** je postavio drugo pitanje:

*"Koliko kilometara novih biciklističkih staza i traka je urađeno od 01.08.2023. godine do 01.05.2025. godine i u čemu je napravljen iskorak kada je u pitanju biciklistička infrastruktura za bicikliste u Podgorici u navedenom periodu?"*

 Odgovore su dali **Ninoslav Kaluđerović**, sekretar Sekretarijata za saobraćaj i **Bajko Vučićević**, v.d. izvršnog direktora Agencije za izgradnju i razvoj Podgorice d.o.o., koji je dao dopunu odgovora.

Odbornik **Ćulafić** je komentarisao odgovor i postavio dodatno pitanje.

 Odgovor na komentar i dodatno pojašnjenje dao je **Ninoslav Kaluđerović**, sekretar Sekretarijata za saobraćaj.

 Predsjednica **Borovinić Bojović** je dala dodatno pojašnjenje.

\*\*\*

Kako odbornik Vladan Arsović, koji je dostavio dva pitanja (23. i 24.) nije prisustvovao sjednici, prešlo se na pitanja odbornice Žakline Oštir.

\*\*\*

**25.**Odbornica **Žaklina Oštir** je postavila pitanje:

*"Da li je direktor Vodovoda upoznat sa činjenicom da u 2-oj gradskoj zoni, na teritoriji Masline - Ibričevina, gotovo u samom centru grada, postoje dijelovi naselja koji nije priključen na gradski sistem fekalne kanalizacije i da u 21-om vijeku postoje septičke jame, uz samo korito Ribnice i predstavljaju zdravstvenu i ekološku opasnost? Da nije dobre volje direktora Agencije za stanovanje i par zaposlenih u  Agenciji, koji građanima izlaze u susret, do zdravstveno-ekološke katastrofe bi već došlo."*

 Odgovore su dali u okviru svojih nadležnosti **Aleksandar Nišavić**, izvršni direktor "Vodovod i kanalizacija" d.o.o. Podgorica i **Bajko Vučićević**, v.d. izvršnog direktora Agencije za izgradnju i razvoj Podgorice d.o.o., koji je dao dopunski odgovor.

Odbornica **Oštir** je komentarisala odgovore i dala dodatne napomene.

 Odgovor na komentar i dodatno pojašnjenje dao je **Aleksandar Nišavić**, izvršni direktor "Vodovod i kanalizacija" d.o.o. Podgorica.

**26.**Odbornica **Žaklina Oštir** je postavila drugo pitanje:

*"Po kojim kriterijumima TOP (Turistička Organizacija Podgorice) izdaje odobrenja za korištenje arheološkog lokaliteta Duklja?"*

Odgovor na postavljeno pitanje dala je **Nina Pajović**, predstavnica Turističke organizacije Glavnog grada Podgorice.

Odbornica **Oštir** je komentarisala odgovor.

**27.**Odbornik **Filip Terzić** je postavio pitanje:

*"Šta se dešava sa projektom izgradnje podzemne garaže na trgu Božane Vučinić i kada očekujete da taj projekat bude realizovan?"*

Odgovor na postavljeno pitanje dao je **Bajko Vučićević**, v.d. izvršnog direktora Agencije za izgradnju i razvoj Podgorice d.o.o.

Odbornik **Terzić** je komentarisao odgovor i postavio ***dopunsko pitanje***:

*"Kao što ste i sami istakli, 2020. godine po osnovu konkursa ugovorena je izrada idejnog rešenja Glavnog projekta, a u maju izdata saglasnost na idejno rešenje. Opet nam ostaje jedan period od četiri godine, šta je urađeno po tom pitanju, naročito imajući u vidu dva prethodna izborna ciklusa, gdje su čak ja mislim sve političke partije imale u svojim programima završetak ovih radova. Znajući kakvo nam je stanje trenutno na terenu, čak ja mislim Komunalna policija i inspekcija pišu kazne ljudima za zelenu površinu, dok se tu nalazi recimo makadam, čak i ako kače santimetrima svojih točkova, to nam je praksa, to nam je realnost u kojoj živimo. Još jednom, ukoliko imate potrebe da nas obavijestite na između period, da li smo se negdje pomakli od rezultata rada admninistracije Ivana Vukovića?"*

 Odgovor na dopunsko pitanje dao je **Bajko Vučićević**, v.d. izvršnog direktora Agencije za izgradnju i razvoj Podgorice d.o.o.

**28.**Odbornik **Filip Terzić** je postavio drugo pitanje:

*"S obzirom da je članom 6 Odluke o upotrebi grba i zastave Glavnog grada predviđeno da na simbolima Glavnog grada nije dozvoljeno ništa ispravljati, dodavati ili mijenjati i da je članom 22 utvrđeno da komunalni nadzor i održavanje reda nad sprovođenjem ove odluke vrši Komunalna policija i inspekcijski nadzor nad sprovođenjem ove odluke vrši Komunalna inspekcija, šta su nadležni organi Glavnog grada u prethodnom periodu od godinu dana do dana podnošenja ovog pitanja uradili iz svoje nadležnosti nad sprovođenjem ove odluke?"*

 Odgovore je u dijelu svojih nadležnosti dao **Radenko Radenović**, načelnik Službe komunalne policije, koji je zbog odsustva saopštio i odgovor **Branka Kovačevića**, direktora Uprave za inspekcijske poslove.

Odbornik **Terzić** je komentarisao odgovor i postavio dodatno pitanje.

 Odgovor na komentar i dodatno pojašnjenje dao je **Radenko Radenović**, načelnik Službe komunalne policije.

\*\*\*

 Potom se prešlo na pitanja odbornika Danila Mugoše.

 Predsjednica **Borovinić Bojović** je pojasnila da je odbornik **Danilo Mugoša** postavio pitanje (31.) predsjednici Skupštine Glavnog grada i da je ovo pitanje proslijeđeno gradonačelniku **prof. dr Saši Mujoviću**, kako bi nadležni organ Glavnog grada pripremio odgovor na dostavljeno odborničko pitanje.

**31.**Odbornik **Danilo Mugoša** je postavio pitanje:

*"Zakon o uređenju prostora koji je stupio na snagu 20.03.2025. godine propisao je da planski dokument izrađuje privredno društvo koje osniva skupština jedinice lokane samouprave za izradu lokalnih planskih dokumenata (član 34), dok je članom 142 propisan rok od 60 dana za osnivanje ovog privrednog društva. Interesuje me šta je Glavni grad uradio kao svoju obavezu propisanu zakonom da bi obezbijedio primjenu ovog zakona i kada će ovo društvo biti osnovano imajući u vidu da 20.05.2025. godine ističe rok od 60 dana za njegovo osnivanje?"*

Umjesto **Gavrila Vukovića**, v.d. sekretara Sekretarijata za planiranje prostora i održivi razvoj, odgovor na postavljeno pitanje dao je **Dejan Mugoša**, iz Sekretarijata za planiranje prostora i održivi razvoj.

Odbornik **Mugoša** je komentarisao odgovor.

**32.**Odbornik **Danilo Mugoša** je postavio drugo pitanje:

*"U kojoj je fazi i kada se može očekivati usvajanje nacrta programa privremenih objekata na teritoriji Glavnog grada za period od 2025. do 2029. godine, ako imamo u vidu da je Javna rasprava završena, a da je prethodni plan istekao 31.12.2024. godine?"*

Odgovor na postavljeno pitanje dao je **Andrija Babović**, sekretar Sekretarijata za komunalne poslove.

 Odbornik **Mugoša** je komentarisao odgovor.

 Odgovor na komentar i dodatno pojašnjenje dao je **Andrija Babović**, sekretar Sekretarijata za komunalne poslove.

**33.**Odbornica **Maša Šturanović** je postavila pitanje:

*"Koliko je novca izdvojeno, a koliko stvarno utrošeno na aktivnosti koje se tiču košenja i uređivanja zelenih površina u prethodnih šest mjeseci, te da li Vi, kao direktor preduzeća, osjećate odgovornost zbog slike zapuštene i zarasle Podgorice?"*

 Odgovor je dao **Petar Krivokapić**, izvršni direktor "Zelenilo" d.o.o. Podgorica.

Odbornica **Šturanović** je komentarisala odgovor i postavila ***dopunsko pitanje***:

*"U pisanom odgovoru ste naveli da je društvo u proteklih šest mjeseci za poslove košenja izdvojilo 940.000 eura, pa je neka moja dilema, ako je gotovo milion eura izdvojeno za samo šest mjeseci, onda građani mogu sa pravom da očekuju mnogo vidljivije rezultate, a realnost je nepokošena trava i zapuštene površine. I onda se građani realno pitaju i sa opravdanjem, gdje taj novac ide, kako se taj novac troši? Takođe kazali ste u pisanom dijelu odgovora, da je izvršena dopuna biljnog fonda, a ja se negdje pitam da li su sve te sadnice preživjele, da li su one zalivane redovno? Mnoge su ušle u statistiku, ali ne i u stvarni pejzaž Glavnog grada, ali su ubrzo uginule zbog neadekvatnog održavanja, a i za to vam mogu dostaviti konkretne dokaze. Takođe ukoliko je problem period jake vegetacije, trave i ostalog bilja, koji narušava ažurnost rada, odnosno poslova, zbog čega onda uprava nije planirala unaprijed povećani obim posla i u skladu sa tim napravila plan rada, da građani makar znaju šta plaćaju, jer svjedoci smo toga konstantno, ne pričam sad samo za vaše preduzeće, dakle konstantno rastu računi za komunalne usluge, rastu računi za usluge koje su u nadležnosti Glavnog grada, a valjda od toliko novca valjda možemo izdvojiti neka sredstva za održavanje grada urednim i bezbjednim?"*

 Odgovor na dopunsko pitanje i dodatna pojašnjenja dao jegradonačelnik **prof. dr Saša Mujović**.

**34.**Odbornica **Maša Šturanović** je postavila drugo pitanje:

*"Šta konkretno preduzima gradsko preduzeće "Čistoća" po pitanju zbrinjavanja napuštenih životinja i unaprijeđenja rada azila za pse i koliko je novca grad izdvojio iz budžeta za ujede pasa u 2023. i 2024. godini, od kako ste Vi direktor?"*

Odgovor na postavljeno pitanje dao je **Denis Hot**, v.d. izvršnog direktora "Čistoća" d.o.o. Podgorica.

Odbornica **Šturanović** je komentarisala odgovor i postavila ***dopunsko pitanje***:

*"Naravno, pozdravljam Odluku o načinu držanja kućnih ljubimaca, međutim moja briga se tiče, zašto se kriju podaci o broju pasa koji su uginuli zbog epidemije parvovirusa u azilu, jer je stvarni broj bio 70-ak pasa, a u javnosti je izašao broj 13 pasa?"*

Odgovor na dopunsko pitanje i dodatna pojašnjenja dao je **Denis Hot**, v.d. izvršnog direktora "Čistoća" d.o.o. Podgorica.

**35.**Odbornica **Ana Krivokapić** je postavila pitanje:

*"Na osnovu kojeg cjenovnika su formirane cijene za sve ugovore za održavanje koncerata u Sportskom centru "Morača" (Mtel dvorana) i koji je iznos u pitanju, pojedinačno za svaki održani koncert? Molim da sastavni dio odgovora budu svi ugovori za održavanje koncerata u SC "Morača".*

 Odgovor je dao **Aleksandar Vučković**, izvršni direktor "Sportski objekti" d.o.o. Podgorica.

Odbornica **Krivokapić** je komentarisala odgovor i postavila ***dopunsko pitanje***:

*" U ovom konkursu se nigdje ne spominje stadion Budućnosti, ja se izvinjavam, Gradski stadion, zašto je isključen Fudbalski klub Budućnost u dijelu obavljanja, to jest obezbjeđivanja sredstava za obavljanje javne funkcije, obzirom da je u programu rada, ovom koji je usvojen na prethodnoj sjednici, definisano da se u 2025. godini planira smanjenje prihoda od utakmica, takmičenja i rekreacija jer je pružanje usluga za odigravanje utakmica i održavanje treninga FK Budućnost na Gradskom stadionu dijelom obuhvaćeno javnom funkcijom koji se neće fakturisati? Da li postoji neki ugovor koji je sklopljen sa Fudbalskim klubom Budućnost, a koji se odnosi na ovu temu?"*

 Odgovor na dopunsko pitanje i dodatna pojašnjenja dao je **Aleksandar Vučković**, izvršni direktor "Sportski objekti" d.o.o. Podgorica.

**36.**Odbornica **Ana Krivokapić** je postavila drugo pitanje:

*"Osim sredstava obezbijeđenih budžetom Glavnog grada, koji su bili drugi izvori finansiranja JU Muzeji i galerije Podgorice, u kom iznosu i za koje potrebe su utrošena predmetna sredstva?"*

Odgovor na postavljeno pitanje dala je **mr Ivana Ćupić**, direktorica Javne ustanove Muzeji i galerije Podgorice.

Odbornica **Ana** **Krivokapić** je komentarisala odgovor i postavila ***dopunsko pitanje***:

*" Pa u tom slučaju jedno dopunsko pitanje ne mogu da postavim, ali ću postaviti direktorici pitanje koje se odnosi na broj publike i na posjećenost muzeja u prethodnom periodu?"*

Odgovor na dopunsko pitanje i dodatna pojašnjenja dala je **mr Ivana Ćupić**, direktorica Javne ustanove Muzeji i galerije Podgorice.

\*\*\*

Nakon toga, predsjednica **Borovinić Bojović** je saglasno članu 80 stav 3 Poslovnika Skupštine, nakon pet sati neprekidnog rada, u 16:00 časova, odredila pauzu od 30 minuta.

\*\*\*

 Skupština je nastavila rad u 16:45 časova.

\*\*\*

 U nastavku rada prešlo se na pitanja odbornika Šukrije Serhatlića.

**37.**Odbornik **Šukrija Serhatlić** je postavio pitanje:

*"Kada možemo očekivati da će početi rekonstrukcija Ulice Miljana Vukova, koja je u katastrofalnom stanju?"*

Odgovor na postavljeno pitanje dao je **Bajko Vučićević**, v.d. izvršnog direktora Agencije za izgradnju i razvoj Podgorice d.o.o.

Odbornik **Serhatlić** je komentarisao odgovor.

 Odgovor na komentar dao je **Bajko Vučićević**, v.d. izvršnog direktora Agencije za izgradnju i razvoj Podgorice d.o.o.

**38.**Odbornik **Šukrija Serhatlić** je postavio drugo pitanje:

*"Da li je u planu gradske uprave da se obnovi rad hora Stanko Dragojević?"*

 Odgovor je dala **Snežana Tomanović**, sekretarka Sekretarijata za kulturu.

Odbornik **Serhatlić** je komentarisao odgovor.

 Odgovor na komentar i dodatno pojašnjenje dao jegradonačelnik **prof. dr Saša Mujović**.

\*\*\*

Kako odbornica Nela Savković Vukčević, koja je dostavila dva pitanja (39. i 40.) nije prisustvovala sjednici, prešlo se na pitanja odbornika Mensura Šaljaja.

\*\*\*

**42.**Odbornik **Mensur Šaljaj** je postavio pitanje:

*"Da li Glavni grad može kroz afirmativnu akciju obezbijediti besplatan gradski prevoz za sve pripadnike romske zajednice starije od 60 godina, nezavisno od toga da li imaju status penzionera?"*

Zbog odsustva odgovor na postavljeno pitanje nije saopštio **Radoš Zečević**, izvršni direktor "Putevi" d.o.o. Podgorica. Odgovor na postavljeno pitanje dao je **Ninoslav Kaluđerović**, sekretar Sekretarijata za saobraćaj.

Odbornik **Šaljaj** je komentarisao odgovor i postavio dodatna pitanja.

 Odgovor na komentar dao je **Ninoslav Kaluđerović**, sekretar Sekretarijata za saobraćaj.

 Dodatna pojašnjenja su dali **Boris Spalević**, zamjenik gradonačelnika, **dr Jelena Borovinić Bojović**, predsjednica Skupštine i **prof. dr Saša Mujović**, gradonačelnik.

**41.**Odbornik **Mensur Šaljaj** je postavio drugo pitanje:

*"Da li Glavni grad može predvidjeti budžetska sredstva i donijeti odluku kojom bi se omogućilo besplatno liječenje u navedenoj ustanovi za građane koji dolaze iz ranjivih kategorija društva i imaju izražene socijalne potrebe, posebno u slučajevima kada se lice prvi put prijavljuje za program rehabilitacije?"*

 Odgovor na postavljeno pitanje dala je **Nađa Ljiljanić**, zamjenica gradonačelnika.

Odbornik **Šaljaj** je komentarisao odgovor.

 Odgovor na komentar i dodatno pojašnjenje dala je **Nađa Ljiljanić**, zamjenica gradonačelnika.

**43.**Odbornik **Stefan Šaponjić** je postavio pitanje:

*"Šta se dešava sa programom uređenja prostora Glavnog grada Podgorica sa programom urbane sanacije za 2025. godinu? S obzirom da se kasni sa usvajanjem dokumenta o izgradnji javnih objekata već pola godine, interesuje me u kojoj je fazi priprema tog dokumenta i kada možemo očekivati da će biti usvojen?"*

Umjesto **Gavrila Vukovića**, v.d. sekretara Sekretarijata za planiranje prostora i održivi razvoj, odgovor na postavljeno pitanje dao je **Dejan Mugoša**, iz Sekretarijata za planiranje prostora i održivi razvoj.

Odbornik **Šaponjić** je komentarisao odgovor.

**44.**Odbornik **Stefan Šaponjić** je postavio drugo pitanje:

*"Kada možemo očekivati da će početi rekonstrukcija Ulice AVNOJ-a?"*

 Odgovor na postavljeno pitanje dao je **Bajko Vučićević**, v.d. izvršnog direktora Agencije za izgradnju i razvoj Podgorice d.o.o.

Dodatno pojašnjenje i dopunu odgovora dao je gradonačelnik **prof. dr Saša Mujović**.

**45.**Odbornik **Adi Jakupović** je postavio pitanje:

*"U kojoj fazi je realizacija projekta "Balšića pazar" kojim je planirana izgradnja podzemne garaže, gradskog trga i tržnice u ulici Balšića, a za koji je tokom 2023. godine raspisan Javni poziv za izbor projektanta idejnog rješenja i Glavnog projekta?"*

Potom je komentarisao i obrazložio dostavljeni odgovor Službe glavnog gradskog arhitekte i postavio ***dopunsko pitanje***:

*"Tako da bi moje dodatno pitanje, hajde obzirom da sam nastavio obrazlaganje ovog pitanja, bilo kada bi otprilike mogli da očekujemo neku ozbiljniju priču vezano za ovaj projekat i koji su to rokovi koji su sad trenutno aktuelni?"*

Odgovor na postavljeno pitanje dao je **Bajko Vučićević**, v.d. izvršnog direktora Agencije za izgradnju i razvoj Podgorice d.o.o., koji je saopštio i odgovor umjesto **Duške Mačić**, v.d. glavne gradske arhitektice. Dao je i dodatno pojašnjenje u vezi dopunskog pitanja.

Odbornik **Jakupović** je komentarisao odgovor.

**46.**Odbornik **Adi Jakupović** je postavio drugo pitanje:

*"Kada građani mogu očekivati završetak radova na rekonstrukciji "Karađorđevog parka" u ulici Vuka Karadžića, s obzirom da su radovi počeli 24. oktobra 2024. godine, dok je tenderskom dokumentacijom predviđeno da radovi traju 70 radnih dana?"*

 Nakon postavljanja pitanja, pročitao je i odgovor, dao dopunsko obrazloženje i postavio dodatno pitanje.

S obzirom da je odbornik **Jakupović** pročitao odgovor, **Petar Krivokapić**, izvršni direktor "Zelenilo" d.o.o. Podgorica nije saopštavao odgovor na postavljeno pitanje.

 Dodatno pojašnjenje je dala **dr Jelena Borovinić Bojović**, predsjednica Skupštine.

 Odbornik **Jakupović** je dao kraći komentar.

\* \* \*

Predsjednica **Borovinić Bojović** je saopštila da su odbornici Stranke evropskog progresa odbornik **Ilija Mugoša** i odbornica **Jelena Knežević** postavili 2 pitanja. *(pitanja 47. i 48.)*

\*\*\*

Kako odbornik Ilija Mugoša, koji je dostavio jedno pitanje (47.) nije bio u sali, prešlo se na pitanje odbornice Jelene Knežević.

\*\*\*

**48.**Odbornica **Jelena Knežević** je postavila pitanje:

*"Šta se dešava sa procesom optimizacije lokalne uprave i zašto iz godine u godinu broj zaposlenih neprestano raste?"*

Dodatno pojašnjenje odgovora je dala **Slađana Anđušić**, sekretarka Sekretarijata za lokalnu samoupravu i saradnju sa civilnim društvom, a nije usmeno saopštavala odgovor na postavljeno pitanje.

Odbornica **Knežević** je komentarisala pojašnjenje i odgovor.

 Odgovor na komentar dala je **Slađana Anđušić**, sekretarka Sekretarijata za lokalnu samoupravu i saradnju sa civilnim društvom.

\* \* \*

 Predsjednica **Borovinić Bojović** je saopštila da su odbornici Preokreta **Srđan Perić** i **Mirza Krnić** postavili 3 pitanja. *(od rednog broja 49. do rednog broja 51.)*

**49.**Odbornik **Srđan Perić** je postavio pitanje:

*"Zašto se krenulo u gradnju parkinga na parceli za koju su izdati Urbanističko-tehnički uslovi za izradu tehničke dokumentacije za izgradnju Muzeja savremene umjetnosti, Prirodnjačkog muzeja i Parka kulture i umjetnosti?"*

Odgovor na postavljeno pitanje dala je **Snežana Tomanović**, sekretarka Sekretarijata za kulturu.

Odbornik **Perić** je komentarisao odgovor i postavio dodatna pitanja.

Odgovor na komentar i dodatna pojašnjenja je dao gradonačelnik **prof. dr Saša Mujović**.

**50.**Odbornik **Mirza Krnić** je postavio pitanje:

*"U aprilu 2024. godine čelni čovjek Agencije za izgradnju i razvoj Podgorice je saopštio da Glavni grad ima 300 stanova za koje se ne zna ko njima raspolaže. U međuvremenu, u predizbornoj kampanji, nam je saopšteno da je formirana komisija koja treba da utvrdi sve činjenice s tim u vezi. Ovim putem tražim odgovor na pitanje šta je komisija konkretno utvrdila, u smislu informacije o tome o kojim stanovima konkretno je riječ i na kojim lokacijama se nalaze, te da li će oni biti stavljeni u fond socijalnog stanovanja zašto bi postojao zakonski osnov?"*

Odgovor na postavljeno pitanje dao je **Bajko Vučićević**, v.d. izvršnog direktora Agencije za izgradnju i razvoj Podgorice d.o.o.

Odbornik **Krnić** je komentarisao odgovor.

 Odgovor na komentar i dodatno pojašnjenje dao je **Bajko Vučićević**, v.d. izvršnog direktora Agencije za izgradnju i razvoj Podgorice d.o.o.

**51.**Odbornik **Mirza Krnić** je postavio drugo pitanje:

*"Saobraćajna studija se najavljuje od januara 2024. godine. Još uvijek nije raspisan ni tender za izradu studije, a poznato je da ovakve kompleksne analize traju najmanje godinu dana. Ranije je izrađen Plan održive urbane mobilnosti (usvojen 2020.), ali se ne primjenjuje. Da li je planirano donošenje novog plana, s obzirom da pomenuti Plan održive urbane mobilnosti ističe ove godine? Zbog čega se izrada nove studije odugovlači, kada će biti realizovana i koliko će koštati građane Podgorice?"*

Odgovor na postavljeno pitanje dao je **Ninoslav Kaluđerović**, sekretar Sekretarijata za saobraćaj.

Odbornik **Krnić** je komentarisao odgovor i postavio ***dopunsko pitanje***:

*"Konkretno mi odgovorite što je primijenjeno iz ovog Plana urbane održive mobilnosti, pa sve da vi niste odgovorni nego vaši prethodnici?"*

Odgovor na komentar i dopunsko pitanje dao je **Ninoslav Kaluđerović**, sekretar Sekretarijata za saobraćaj.

\* \* \*

 Nakon toga, predsjednica **Borovinić Bojović** je pojasnila da je završeno sa davanjem odgovora na odbornička pitanja i sa komentarima datih odgovora.

 **\* \* \***

Zbog odsustva odbornika i odbornica sa sjednice Skupštine, nijesu saopštavani odgovori na odbornička pitanja: 17, 18, 23, 24, 39, 40. i 47, koja su postavili odbornici i odbornice:

 **mr sci. dr Maja Miročević Rotolo**

**17.** *Koji su razlozi zbog kojih je "Kuća zdravlja" u Podgorici zatvorena, te da li postoji plan za njeno ponovno otvaranje, prenamjenu prostora ili konačno gašenje?*

**18.** *Zašto su obustavljeni radovi u vezi sa projektom izgradnje objekta "Dječije kuće", za kojeg je pripremljena parcela i obezbijeđena donatorska sredstva od strane gradske uprave predvođene gradonačelnikom dr Ivanom Vukovićem i Demokratskom partijom socijalista?*

 **Vladan Arsović**

**23.** *Koliko je uvezeno polovnih autobusa i ostalih vozila u 2024. i 2025. godini zaključno sa 13.05.2025.? Sa kojom firmom su potpisani ugovori o nabavci istih, koliko su iznosile fakture o nabavci i koliko je bilo stanje odometra za svako vozilo pojedinačno?*

**24.** *Kada možemo očekivati da će se početi sa rekonstrukcijom krova u SC "Morača" i da li je realno da to bude tokom ljetnih mjeseci 2025. godine, s obzirom da još nije krenula tenderska procedura oko projekta i izbora izvođača radova? Osim toga, interesuje me da li postoji šansa da dio troškova rekonstrukcije preuzme sponzor "M-tel" na osnovu ugovora o brendiranju. Molim da sastavni dio odgovora bude ugovor o brendiranju dvorane sa firmom "M-tel"?*

 **Nela Savković Vukčević**

**39.** *Povodom događaja na kulturnom dobru Duklja, kada su 27. aprila 2025. Crkva Srbije i ambasador Srbije u Crnoj Gori po više osnova zloupotrijebili lokalitet Duklju za uklapanje dukljanske-crnogorske istorije u srpsko nasljeđe, što ste preuzeli i što planirate da uradite kako se ovakva krivotvorenja ne bi ponovila?*

**40.** *Po kojim kriterijumima osmišljavate programsku politiku Biblioteke i pravite odabir knjiga za objavljivanje?*

 **Ilija Mugoša**

**47.** *Zašto su troškovi zaposlenih u Putevima povećanja za čak 82% u toku 2024. godine u odnosu na 2023. godinu?*

**\* \* \***

U nastavku rada, prešlo se na rad po utvrđenom redosljedu.

**\* \* \***

U vezi sa **PRVOM TAČKOM** dnevnog reda - **Predlogom odluke o davanju na kratkoročno korišćenje službenih prostorija mjesnih zajednica bez naknade**, dopunsko obrazloženje je dala predstavnica predlagača **Slađana Anđušić**, sekretarka Sekretarijata za lokalnu samoupravu i saradnju sa civilnim društvom.

Po ovoj tački dnevnog reda nije bilo diskusija odbornika i odbornica.

\*\*\*

Predsjednica **Borovinić Bojović** je saopštila da će se, saglasno članu 91 stav 1 Poslovnika Skupštine, o svakoj tački dnevnog reda Skupština izjasniti nakon završenog pretresa po svim tačkama utvrđenog dnevnog reda, po redosljedu razmatranja.

 **\* \* \***

U vezi sa **DRUGOM TAČKOM** dnevnog reda - **Predlogom odluke o izmjeni Odluke o postavljanju odnosno građenju i uklanjanju pomoćnih objekata na teritoriji Glavnog grada Podgorice**, nije bilo diskusija odbornika i odbornica.

**\* \* \***

Potom se prešlo na **TREĆU TAČKU** dnevnog reda - **Izbor i imenovanja**.

Predsjednica **Borovinić Bojović** je informisala da je dostavljeno 10 predloga (8 predloga, koji su utvrđeni na osmoj sjednici Odbora za izbor i imenovanja, održanoj po hitnom postupku 28. maja 2025. godine i2predloga, koji su utvrđeni na devetoj sjednici Odbora, održanoj po hitnom postupku 29. maja 2025. godine) i to:

1. Predlog odluke o izmjeni Odluke o imenovanju Savjeta Društva sa ograničenom odgovornošću Lokalni javni emiter "Radio televizija Podgorica";
2. Predlog rješenja o imenovanju izvršnog direktora Društva sa ograničenom odgovornošću "Čistoća" - Podgorica;
3. Predlog rješenja o određivanju vršioca dužnosti izvršnog direktora Društva sa ograničenom odgovornošću "Agencija za upravljanje zaštićenim područjima Glavnog grada" Podgorica;
4. Predlog rješenja o razrješenju Savjeta Društva sa ograničenom odgovornošću "Agencija za upravljanje zaštićenim područjima Glavnog grada" Podgorica;
5. Predlog rješenja o imenovanju Savjeta Društva sa ograničenom odgovornošću "Agencija za upravljanje zaštićenim područjima Glavnog grada" Podgorica;
6. Predlog rješenja o izmjeni Rješenja o imenovanju Upravnog odbora Javne ustanove Dnevni centar za djecu i omladinu sa smetnjama i teškoćama u razvoju - Podgorica;
7. Predlog rješenja o izmjeni Rješenja o imenovanju Odbora za planiranje i uređenje prostora, komunalno-stambenu djelatnost, saobraćaj i zaštitu životne sredine Skupštine Glavnog grada - Podgorice;
8. Predlog rješenja o dopuni Rješenja o određivanju odbornika koji će prisustvovati sklapanju braka;
9. Predlog odluke o davanju saglasnosti na Odluku Savjeta Javne ustanove Muzeji i galerije Podgorice o razrješenju direktorice Ustanove;
10. Predlog rješenja o razrješenju izvršnog direktora Društva sa ograničenom odgovornošću "Zelenilo" - Podgorica.

 \* \* \*

Skupština je prihvatila predlog predsjednice **Borovinić Bojović** da se svi predlozi razmotre istovremeno, a da se o svakom odbornici i odbornice posebno izjasne. (glasao je 31 odbornik: 29 "za", 2 "protiv" i bez "uzdržanih")

 Nakon toga se prešlo na diskusije.

 **- Andrija Klikovac**, predsjednik Kluba odbornika Demokratske partije socijalista je diskutovao o 9. tački Predlogu odluke o davanju saglasnosti na Odluku Savjeta Javne ustanove Muzeji i galerije Podgorice o razrješenju direktorice Ustanove; 10. tački Predlogu rješenja o razrješenju izvršnog direktora Društva sa ograničenom odgovornošću "Zelenilo" - Podgorica i o 2. tački Predlogu rješenja o imenovanju izvršnog direktora Društva sa ograničenom odgovornošću "Čistoća" - Podgorica.

 Izlaganje odbornika **Klikovca** su komentarisali odbornice **Jelena Milošević** i **Zdenka Popović** i odbornici **Boban Radević** i **Vladimir Bulatović**.

Odbornik **Klikovac** je odgovorio na ove komentare.

 **- Miloš Krstović**, predsjednik Kluba odbornika "Pokret za Podgoricu" je diskutovao u vezi JU Muzeji i galerije Podgorice, "Zelenilo" d.o.o. i "Čistoća" d.o.o.

 Izlaganje odbornika **Krstovića** su komentarisali odbornici **Srđan Perić** i **Andrija Klikovac** i odbornica **Milena Vuković**.

Odbornik **Krstović** je odgovorio na komentare odbornicima **Periću** i **Klikovcu**.

 **-** U diskusiji je učestvovao odbornik **Srđan Perić**, u vezi 9. tačke Predloga odluke o davanju saglasnosti na Odluku Savjeta Javne ustanove Muzeji i galerije Podgorice o razrješenju direktorice Ustanove i 10. tačke Predloga rješenja o razrješenju izvršnog direktora Društva sa ograničenom odgovornošću "Zelenilo" - Podgorica.

 **-** U diskusiji je učestvovao odbornik **Mirza Krnić**, oko rada Odbora za izbor i imenovanja.

 **-** Odbornica **Ranka Otašević** je diskutovala o 2. tački Predlogu rješenja o imenovanju izvršnog direktora Društva sa ograničenom odgovornošću "Čistoća" - Podgorica.

Izlaganje odbornice **Otašević** je komentarisao odbornik **Srđan Perić**.

 - Odbornik **Mensur Šaljaj** je diskutovao o 2. tački Predlogu rješenja o imenovanju izvršnog direktora Društva sa ograničenom odgovornošću "Čistoća" - Podgorica i istakao da će podržati ovaj Predlog rješenja.

 **-** U diskusiji je učestvovala odbornica **Milena Vuković**, u vezi 9. tačke Predloga odluke o davanju saglasnosti na Odluku Savjeta Javne ustanove Muzeji i galerije Podgorice o razrješenju direktorice Ustanove.

 Izlaganje odbornice **Vuković** su komentarisali **dr Jelena Borovinić Bojović**, predsjednica Skupštine i **prof. dr Saša Mujović**, gradonačelnik, koji je dao dodatno pojašnjenje.

 Odbornica **Vuković** je odgovorila na komentar gradonačelniku **prof. dr Saši Mujoviću**.

 Stav Kluba odbornika "Pokret za Podgoricu" je saopštio odbornik **Dragutin Vučinić**.

**\* \* \***

Nakon toga, predsjednica **Borovinić Bojović** je istakla da je završena rasprava o svim tačkama dnevnog reda.

Prešlo se na izjašnjavanje po redosljedu po kojem je vođena rasprava.

**\* \* \***

1. - Skupština je usvojila Predlog odluke o davanju na kratkoročno korišćenje službenih prostorija mjesnih zajednica bez naknade. (glasalo je 32 odbornika: 32 "za", bez "protiv" i "uzdržanih")
2. Skupština je usvojila Predlog odluke o izmjeni Odluke o postavljanju odnosno građenju i uklanjanju pomoćnih objekata na teritoriji Glavnog grada Podgorice. (glasalo je 30 odbornika: 30 "za", bez "protiv" i bez "uzdržanih")

 \* \* \*

Zatim se prešlo na izjašnjavanje o predlozima u okviru tačke **3.** **Izbor i imenovanja**.

(1) - Skupština je usvojila Predlog odluke o izmjeni Odluke o imenovanju Savjeta Društva sa ograničenom odgovornošću Lokalni javni emiter "Radio televizija Podgorica", kojom se u članu 1 stav 1 tačka 4 riječi: "Aleksandar Đurišić" brišu se. (glasalo je 30 odbornika: 30 "za", bez "protiv" i bez "uzdržanih")

(2) - Skupština je usvojila Predlog rješenja o imenovanju izvršnog direktora Društva sa ograničenom odgovornošću "Čistoća" - Podgorica **Denisa Hota**, dipl. mašinskog inženjera. (glasao je 31 odbornik: 31 "za", bez "protiv" i bez "uzdržanih")

(3) - Skupština je usvojila Predlog rješenja o određivanju vršioca dužnosti izvršnog direktora Društva sa ograničenom odgovornošću "Agencija za upravljanje zaštićenim područjima Glavnog grada" Podgorica, **Stojana Sjekloće**, dipl. ecc. (glasalo je 30 odbornika: 29 "za", 1 "protiv" i bez "uzdržanih")

(4) - Skupština je usvojila Predlog rješenja o razrješenju Savjeta Društva sa ograničenom odgovornošću "Agencija za upravljanje zaštićenim područjima Glavnog grada" Podgorica, kojim se razrješavaju članovi Savjeta i to: **Roberta Camaj**, **Nikolina Raičević**, **Bojan Stojović**, **Stojan Sjekloća** i **Aleksandar Radinović**, iz reda zaposlenih. (glasalo je 30 odbornika: 30 "za", bez "protiv" i bez "uzdržanih")

(5) - Skupština je usvojilaPredlog rješenja o imenovanju Savjeta Društva sa ograničenom odgovornošću "Agencija za upravljanje zaštićenim područjima Glavnog grada" Podgorica, u sastavu: **Roberta Camaj**, **Nikolina Raičević**, **Bojan Stojović**, **Vaso Todorović** i **Aleksandar Radinović**, iz reda zaposlenih.(glasalo je 30 odbornika: 30 "za", bez "protiv" i bez "uzdržanih")

(6) - Skupština je usvojila Predlog rješenja o izmjeni Rješenja o imenovanju Upravnog odbora Javne ustanove Dnevni centar za djecu i omladinu sa smetnjama i teškoćama u razvoju - Podgorica, kojim se **Branislav Radičević** razrješava dužnosti predsjednika Upravnog odbora Javne ustanove Dnevni centar za djecu i omladinu sa smetnjama i teškoćama u razvoju - Podgorica, zbog podnošenja ostavke, a za predsjednicu Upravnog odbora imenuje se**Valentina Prenkočević**. (glasalo je 30 odbornika: 30 "za", bez "protiv" i bez "uzdržanih")

(7) - Skupština je usvojila Predlog rješenja o izmjeni Rješenja o imenovanju Odbora za planiranje i uređenje prostora, komunalno-stambenu djelatnost, saobraćaj i zaštitu životne sredine Skupštine Glavnog grada - Podgorice, kojim se **Bajko Vučićević** razrješava dužnosti člana Odbora za planiranje i uređenje prostora, komunalno-stambenu djelatnost, saobraćaj i zaštitu životne sredine, zbog podnošenja ostavke,aza člana Odbora imenuje se**Branislav Radičević**. (glasalo je 30 odbornika: 30 "za", bez "protiv" i bez "uzdržanih")

(8) - Skupština je usvojila Predlog rješenja o dopuni Rješenja o određivanju odbornika koji će prisustvovati sklapanju braka, kojim su za odbornike koji će prisustvovati sklapanju braka, pred nadležnim organom Glavnog grada - Podgorice, određeni odbornici **Miloš Mašković** i **Ranko Milić**. (glasalo je 30 odbornika: 30 "za", bez "protiv" i bez "uzdržanih")

(9) - Skupština je usvojila Predlog odluke o davanju saglasnosti na Odluku Savjeta Javne ustanove Muzeji i galerije Podgorice o razrješenju direktorice Ustanove **Ivane Ćupić**, mr slikarstva. (glasalo je 30 odbornika: 25 "za", bez "protiv" i 5 "uzdržanih")

(10) - Skupština je usvojila Predlog rješenja o razrješenju izvršnog direktora Društva sa ograničenom odgovornošću "Zelenilo" - Podgorica **Petra Krivokapića**, dipl. ecc. (glasalo je 30 odbornika: 22 "za", 1 "protiv" i 7 "uzdržanih")

Sa ovim je dnevni red sjednice iscrpljen.

 \* \* \*

 Sjednica je zaključena u 20:00 časova.

Prepis tonskog snimka sjednice čini sastavni dio usvojenog Zapisnika.

Broj: 02-016/25-

Podgorica, \_\_\_\_\_\_\_\_\_\_\_\_\_ 2025. godine

 **SKUPŠTINA GLAVNOG GRADA - PODGORICE**

 **S E K R E T A R, PREDSJEDNICA SKUPŠTINE,**

 **Miloš Giljen dr Jelena Borovinić Bojović**